## Mazón destaca “el lideratge i la maduresa de la gastronomia” de la Comunitat i el seu paper per a “motivar milers de turistes a visitar la nostra destinació”

*** Assenyala que els certàmens Gastrònoma i Alicante Gastronómica “contribuïxen a la gran destinació gastronòmica capdavantera en el món que és el nostre territori”
* Agraïx la labor solidària de les dos entitats amb prop de 300.000 menús repartits a les persones afectades per les riuades**

**Madrid.**

El president de la Generalitat, Carlos Mazón, ha destacat “el lideratge i la maduresa del sector gastronòmic de la Comunitat Valenciana que s’ha convertit en una referència per a motivar milers de turistes a visitar la nostra destinació”.

De fet, el 20 % dels turistes que visiten Espanya ho fan motivats per la gastronomia, i el perfil de visitants té un gasto mitjà-alt. Així, el president ha ressaltat la “qualitat dels nostres xefs, els productes, les innovacions o elaboracions per a fer una gastronomia única”.

El cap del Consell ha assistit en Fitur a les presentacions de la X edició de Gastrònoma i Alicante Gastronómica 2025 a on es mostra “tot el nostre potencial”. Mazón ha assenyalat que “estos dos certàmens complementaris, dirigits al món professional i el consumidor final, han contribuït a situar la Comunitat com una gran destinació gastronòmica capdavantera en el món”.

El cap del Consell ha agraït la labor solidària de Gastrònoma i Alicante Gastronómica amb les persones afectades per les riuades del passat 29 d’octubre en un “exemple més de la solidaritat de la societat civil que estan contribuint a la recuperació dels municipis damnificats arribant a repartir prop de 300.000 menús entre les persones afectades”.

Fecha: 22/01/2025